**Jēkabpils novada Rubeņu pamatskolas pašnovērtējuma ziņojums**

**Rubeņu pamatskolā 2023.gada 30.oktobrī**

|  |  |
| --- | --- |
|  |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējā pirmsskolas izglītības programma | 01011111 | “Zelta sietiņš”  Rubeņi, Rubenes pagasts | V-6088 | 16.01.13 | 34 | 36 |
| Pamatizglītības programma | 21011111 |  | V-3476 | 03.08.2020. | 56 | 56 |
| Speciālās pamatizglītības programma izglītojamajiem ar garīgās attīstības traucējumiem | 21015811 |  | V-761 | 31.08.2018. | 2 | 2 |
|  |  |  |  |  |  |  |

Mācību gada laikā izglītības iestādi nomainījis viens izglītojamais sakarā ar vecāku dzīvesvietas maiņu.

Mācību gada laikā mācības izglītības iestādē uzsācis 1 skolēns sakarā ar to, ka vecāki mainījuši dzīves vietu. Izglītojamais ātri adaptējies skolas kolektīvā. Mācību sasniegumu līmenis ir atbilstošs līmenim, kurš piefiksēts izglītības iestādē, kur šis skolēns pārtraucis mācības.

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  |  | 0 |  |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 | Vakanču nav. Pedagogu kolektīvs stabils un nemainīgs. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 5 | Skolā ir atbalsta personāls-medmāsa, psihologs, kurš veic skolēnu izpēti un konsultē, pedagoga palīgs , pagarinātās grupas pedagogs, logopēds. |

1. **Izglītības iestādes darbības pamatmērķi un prioritātes**
   1. Izglītības iestādes misija – Jēgpilnas izglītības pieejamības nodrošināšana pirmsskolas un pamatskolas izglītojamajiem.
   2. Izglītības iestādes vīzija par izglītojamo – **Skola ikvienam**. Vieta, kur katrs tiek pamanīts un atbalstīts, lai, izvērtējot savu pieredzi, sasniegtu personīgos mērķus. Atklāt un virzīt izglītojamo spējas un prasmes, talantus no pirmsskolas vecuma, virzot praktiskā gultnē
   3. Izglītības iestādes vērtības cilvēkcentrētā veidā – Atbildīgs sabiedrības dalībnieks, brīvs , laimīgs cilvēks, kas veido sabiedrību, kādā pats vēlas dzīvot. Vide, kas veicina rezultātu uzlabošanos- droša, atbalstoša, izglītojamajiem un vecākiem draudzīga, svarīgākais aspekts- labjutība.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Kompetencēs balstīta vispārējā mācību satura ieviešana 1.-9.klasē | 1. kvalitatīvi   100% pedagogu pilnveidojuši kompetences par IT pielietošanu mācību procesā un pielieto šīs prasmes mācību stundās, pilnveidojot skolēnu digitālās prasmes. Izglītības iestādē izveidotā sistēma ir optimāla, kas ļauj vairāk nekā 50% izglītojamo sasniegt optimālus mācību rezultātus. Vairāk nekā 20% mācību stundu tiek vērotas, kopā analizētas-pedagogi savstarpēji gūst pieredzi. Vērotās stundas100  % pedagogi skolēniem saprotami nosaka mācību stundu sasniedzamos rezultātus, bet mācību process ir uz izglītojamo centrēts. Veicot datu analīzi, secināts, ka 20% skolēnu ko arī apstiprināja akreditācijas laikā iegūtie dati. Lai nostiprinātu vecāku izpratni par vērtēšanas procesu, tiek organizēts individuāls darbs, kā arī izskaidrojošs darbs vecāku sapulcē. |  |
|  | b) kvantitatīvi Sekmēta vecāku līdzatbildība visos procesos, kā arī ikviena personiskā atbildība pārmaiņu īstenošanā. Regulāri organizētas vecāku skolas un klašu sapulces, kurās vecāki informēti par mācību procesa un skolas darbības novitātēm .Sapulces apmeklējuši vairāk nekā 70% vecāku un aizbildņu .Notikusi regulāra informācijas apmaiņa eklasē ar skolēnu vecākiem, kas veicinājusi vecāku izpratni par skola2030 pieeju. Pedagogu sadarbības grupās 1 reizi mēnesī tiek apspriesti ikdienas mācību sasniegumi, problēmas un plānota to risināšana atbilstoši skola 2030 prasībām, kas virzīta uz izvirzīto mērķu sasniegšanu mācību un audzināšanas jomā. Klašu audzinātāji katra semestra beigās izvērtē katra izglītojamā sasniegumus un izaugsmi, kā arī klases sasniegumus-stiprās un vājās puses un plāno turpmāko darbu ar katru izglītojamo. |  |
| Nr.2 Aktualizēt vērtēšanu kā mācību procesa sastāvdaļu. | Izglītības iestādē ir izveidota mērķtiecīga sistēma mācīšanās un mācīšanas procesa kvalitātes izvērtēšanai un pilnveidei, kas nodrošina katra izglītojamā izaugsmi. Izglītības iestādē katru semestri tiek veikta mācību stundu un nodarbību vērošana 20% pedagogu un tika iegūta objektīva informācija par mācīšanas un mācīšanās procesa kvalitāti iekļaujot summatīvās un formatīvās vērtēšanas analīzi kā mācību procesa sastāvdaļu, ko arī apstiprināja akreditācijas laikā iegūtie dati. Lai nostiprinātu vecāku izpratni par vērtēšanas procesu, tiek organizēts individuāls darbs, kā arī izskaidrojošs darbs vecāku sapulcēs. |  |
|  | b) kvalitatīvi Pedagogi lielākoties izprot mācību sasniegumu vērtēšanas kārtību un ievēro to. Pedagogi veic individuālu izskaidrošanas darbu vecākiem un izglītojamajiem par vērtēšanas sistēmu skolā, par summatīvās un formatīvās vērtēšanas atšķirībām un specifisko dažādos mācību priekšmetos. Vecāku sapulcēs un e klases vietnē atkārtoti tiek aktualizēta Mācību sasniegumu vērtēšanas kārtība mācību priekšmetos. Vecāki un izglītojamie ir informēti par konsultāciju laikiem, kas ir pieejami visos mācību priekšmetos ,kā arī par iespēju uzlabot sniegumu. Pārsvarā tiek atrisinātas problēmsituācijas, kas rodas saistībā ar mācību sasniegumu vērtēšanu.  Sekmēta vecāku līdzatbildību visos procesos, kā arī ikviena personiskā atbildība pārmaiņu īstenošanā. Regulāri organizētas vecāku skolas un klašu sapulces, kurās vecāki informēti par mācību procesa un skolas darbības novitātēm |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Lasītprasmes iemaņu pilnveide 1.-9.klasē | a) kvalitatīvi. Uzlabojas lasītprasme un līdz ar to izpratne par izlasīto. Izglītojamie līdz ar to labākizprot uzdevumu saturu visos mācību priekšmetos-matemātikā, ķīmijā, fizikā utt. Ir uzmanīgāki, nepielaiž neuzmanības kļūdas ,risinot uzdevumus. Uzlabojoties lasītprasmei, uzlabojas izglītojamo mācību sasniegumi .Lasītprasmes iemaņas uzlaboj30% skolēnu. Izaugsmi diagnosticē, veicot diagnosticējošo darbu rezultātu izpēti. Tiek pielietoti testi, lai konstatētu lasītprasmes problēmas 1.-6.klasei.(Dibel Next, Aca Dience) |  |
|  | 1. **Kvantitatīvi**   Tiek organizēti pasākumi skolēnu motivēšanai lasītprasmes nostiprināšanai- labiekārtota bibliotēkas lasītava, pasākumi skolēniem “Lasītprieks”,kā ietvaros notiek interaktīvas nodarbības lasītprasmes nostiprināšanai, skolēnu un vecāku iesaiste bērnu Žūrijas pasākumos. Tiek organizētas speciālās lekcijas vecākiem par lasītprasmes lomu skolēnu sasniegumu veicināšanā. |  |
| Nr.2  Komunikācijas prasmju pilnveidošana | a**) kvalitatīvi.** Uzlabojoties komunikācijas prasmēm, uzlabojas izglītojamo mācību sasniegumi. Izglītojamie prot pieklājīgi pamatot savas domas, pieņemt citu viedokli, ,ieklausās otrā, objektīvi vērtē sevi. Vecāki izprot situačiju un sniedz atbalstu, sadarbojas.Kvalitatīvas, mērķtiecīgas komunikācijas rezultātā ,uzlabojas izziņa prasmes un līdz ar to arī mācību sasniegumi. |  |
|  | **kvantitatīvi** Uzlabojoties komunikācijas prasmēm, skolēni prot prezentēt savu viedokli, sadarboties projektu darbos, grupu, pāru darbos, izzināt sev vajadzīgo informāciju, tādējādi veicinot pašvadītas mācīšanās prasmes. Uzlabojas izglītojamo savstarpējā sadarbība. Notiek vecāku iesaistīšana un izglītošana vecāku sapulcēs ,lekcijās, apgūstot savstarpējo pieredzi. Skolēnu pašpārvaldes iesaiste projektos par saskarsmes problēmu risināšanā, kas šīs zināšanas tālāk realizē izglītojamo vidē. |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Tiek realizēti Projekti ”Pumpurs ,STEM. Kur tiek atbalstīti gan izglītojamie ar mācīšanās grūtībām, gan notiek darbs ar talantīgajiem bērniem. | Iesaiste Etwining projektos. |
| Izglītības iestādē nav izglītojamo, kas paliek uz otru gadu. Tiek veikt daudzveidīgs preventīvs darbs, lai novērstu otrgadniecību ( konsultācijas, mācību procesa diferenciācija, individuāls darbs, rodot individuālu pieeju katram skolēnam.) | Aktivizēt izglītojamo tikšanās ar dažādu profesiju pārstāvjiem. |
| Iestādē nav skolēnu, kas pārtraukuši mācības. |  |
| Visi absolventi apgūst profesionālo izglītību. | Veikt padziļinātāku absolventu karjeras izpēti vairāku gadu griezumā. |
| Izglītojamie maina skolu tikai objektīvu iemeslu dēļ. |  |
| Mērķtiecīgi un regulāri izglītojamie tiek iepazīstināti ar dažādām karjeras iespējām, integrējot karjeras izglītību mācību saturā. | Dalība jaunatnes līdzdalības projektos |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogi stundās plāno mācību saturu un īsteno to pārsvarā efektīvi. Iestādē ir sistēma, kā tiek diagnosticēts un sniegts personalizēts atbalsts izglītojamajiem. Tā nodrošināšanā sadarbojas pedagogi, atbalsta personāls un vecāki | Lasītprasmes iemaņu uzlabošana un nostiprināšana, jo dažkārt šo iemaņu trūkums traucē uzdevumu satura izpratni, samazina mācību satura apguves tempu. |
| Pedagogi izvirza stundā sasniedzamo rezultātu un pārsvarā to sasniedz. | Komunikācijas un sociālo prasmju pilnveidošana kvalitatīvai mācību satura apguvei. |
| Mācību stundās/ nodarbībās tiek izmantotas radošas un skolēnus motivējošas mācību metodes, kas ir motivējošs moments rezultatīvai mērķu sasniegšanai stundā. |  |
| Pedagogi sadarbojas ar atbalsta personālu, apkopo informāciju, sadarbojas, pielāgo mācības konkrētajiem izglītojamajiem, lai kopā sasniegtu pēc iespējas labāku rezultātu. | Detalizētāku plānu izstrāde, ņemot vērā izglītojama individuālās vajadzības. |
| Izglītības procesā ir pārsvarā uz bērnu centrēts process. |  |
| Akreditācijas laikā gūtie dati lielākoties apstiprina izglītības iestādē iegūtos datus. |  |
| Pedagogi sadarbojas un plāno integrētu mācību saturu stundās. |  |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē visiem iesaistītajiem ir vienota izpratne par īstenoto izglītības programmu mērķiem un 1-3 gadu laikā izglītojamajiem sasniedzamajiem rezultātiem . | Iekļaujošs darbs ar citu tautību izglītojamajiem, lai stiprinātu lojalitāti, patriotismu ,piederību Latvijas valstij. |
| Katra semestra beigās tiek izvērtēta izglītības satura apguves kvalitāte, ņemot vērā izglītojamo ikdienas mācību sasniegumus un katra individuālo izaugsmi salīdzinājumā ar iepriekšējo izvērtēšanas periodu. | Motivēt vecākus aktīvāk iesaistīties uz patriotismu vērstu pasākumu organizēšanā un atbalstīšanā, piedāvājot savas iniciatīvas. |
| Izvērtējot semestra un gada, kā arī izglītojamo ikdienas sniegumu, tiek plānoti turpmākie uzdevumi. |  |
| Izstrādāti individuālie speciālās izglītības plāni, kas tiek regulāri pārskatīti un koriģēti atbilstoši izglītojamo sasniegumiem. | Daļēji pieejams atbalsta personāls, bet būtu nepieciešams sociālā pedagoga un psihologa atbalsts. |
| Pedagogi ,savstarpēji sadarbojas, plānojot mācību saturu, kas vērsts uz patriotismu un lojalitāti Latvijai |  |
| Skolā organizētie mācību un ārpusstundu pasākumi vērsti uz mācību satura un kompetenču apguvi. |  |

**4. Informācija par lielākajiem īstenotajiem projektiem par 2022./2023. mācību gadā**

**ESF projektā Nr.9.2.4.2/16/I/015 “Veselības veicināšanas un slimību profilakses pieejamības uzlabošana Jēkabpils novada pašvaldībā”-**Nozīmīga ir skolēnu vispārējo fizisko aktivitāšu un kompetenču paaugstināšana skolēnu attīstības un veselības veicināšanai ,tāpēc 1.-5.klašu skolēniem tika nodrošināta iespēja 2X nedēļā apmeklēt peldēšanas nodarbības Līvānu peldbaseinā. Skolēni apguva vai nostiprināja peldēšanas prasmes.

**ESF projekts Nr. 8.3.2.2/16/I/001**- Atbalsts izglītojamo individuālo kompetenču attīstībai . Dalība ESF projektā “Atbalsts izglītojamo individuālo kompetenču attīstībai ”Projekta realizēšanā iesaisti 3 pedagogi .Atbalsts sniegts 50% izglītojamo no5.līdz 9. klasei .Izglītojamajiem tika dota iespēja nostiprināt prasmes un zināšanas dabaszinībās un ķīmijā papildus nodarbībās, kā rezultātā uzlabojās izglītojamo sasniegumi dabaszinībās

**IKVD projekts Nr.8.3.4.0/16/I/001– Atbalsts priekšlaicīgas mācību pārtraukšanas samazināšanai (2017 – 2022)**

Projektā Nr.8.3.4.0/16/I/001”Atbalsts priekšlaicīgas mācību pārtraukšanas samazināšanai (PuMPuRS) paveiktais 2021./2022.m.g. • Īstenoti 3 individuālie plāni, kuru ietvaros atbalsts sniegts 7skolēniem,kas ir 14% no kopējā skolēnu skaita. Konsultācijas tika realizētas latviešu valodā, matemātikā, angļu valodā, Projekta realizēšanā iesaistīti 3 skolas pedagogi.

**Latvijas simtgades projekts- “Skolas soma**” – Dabas, medicīnas, mākslas muzeja apmeklējums Rīgā .Izglītojamajiem iespēja papildināt zināšanas dabaszinībās, kā arī gūt papildus informāciju par vēsturi , mākslu un kultūru, sasaistot skolā gūtās zināšanas ar pieredzi.

**LAD projekts “Skolas piens” un “Skolas auglis”.** Nodrošināti piena produkti un svaigi augļi 1.-9.klašu skolēniem. Noorganizētas aktivitātes ,kas rosina iepazīt šo produktu lietderību(“Piena ceļš”, piena produktu un augļu izmantošanas iespējas ēdienu gatavošanā darbnīca.

**Projekts sadarbībā ar Latvijas valsts mežiem ”Mamma daba”** ”Izzini mežu”. Klātienē iespēja iepazīt mežu ,interaktīvā veidā. Tika iegūti mācību materiāli dabaszinībās ,kas integrējami dažādos mācību priekšmetos tādējādi padarot interesantāku un aizraujošāku mācīšanos. Izglītojamie iepazina dažādas profesijas, kas saistītas ar mežu, kas dod ieguldījumu karjeras izvēlē.

**Informācija par institūcijām, ar kurām noslēgti sadarbības līgumi**

Skolvadības sistēma E-klase, veicinot kvalitatīvu izglītības procesu, nodrošinot efektīvu informācijas apmaiņu, sadarbojoties ar dažādām iesaistītajām pusēm – skolēniem, vecākiem, skolotājiem.

Uzdevumi lv.

SIA ”Lielvārds” Mācību vadības platforma Soma LV

1. **Audzināšanas darba prioritātes trim gadiem un to ieviešana**

-Patriotisms un pilsoniskā līdzdalība, balstoties uz sabiedriski politiskajām norisēm valstī.

-Savas valsts un novada kultūrvēsturisko vērtību aktualizēšana.

-Mācīties saprast un pieņemt citādo sev apkārt.

-Dabas un vides aizsardzība un mijiedarbība.

* 1. **2-3 teikumi par galvenajiem secinājumiem pēc mācību gada izvērtēšanas.**

Skolēni apzinās sevi kā savas valsts pilsoni ,patriotu, kurš atbildīgi iesaistās skolas darbības procesos un apzinās savu ieguldījumu savas valsts izaugsmē. Analizē politiskās norises valstī un pasaulē .Iesaistās labdarības un atbalsta pasākumu organizēšanā. Ir objektīvs vērtējums par notiekošo valstī un pasaulē. Apzinās un iesaistās, piedalās labdarības pasākumu organizēšanā nelaimē nonākušajiem.( atbalsts Ukrainai, dalība labdarības akcijās, ziedojumu vākšana dzīvnieku patversmēm. Izglītojamie domā un rīkojas patstāvīgi, uzņemoties atbildību izglītojamie redz, apzinās un sakārto, iekārto komfortablu vidi sev apkārt. Sadarbojoties sniedz atbalstu tiem, kam ir grūtības iekļauties vidē, kolektīvā.

Visa mācību gada garumā organizēti pasākumi, kas veicina patriotisma un piederības Latvijas valstij veicināšanu gan skolā, gan vietējā kopienā-dalība Latvijas dzimšanas dienas pasākumos, Baltā galdauta svētku organizēšana, atraktīvu spēļu cikls ,kur skolēni izzina savu pagastu, novadu, valsti (“Izzini Latviju, savu pagastu, novadu”)Skolēni labprāt iesaistās skolas apkārtnes un pagasta sakopšanas talkās, tā padarot apkārtni tīru un sakoptu, saskata, redz, kur un kas jādara, lai vide apkārt būtu patīkama un estētiska. Tiek svinēti gadskārtu svētki sākot no pirmsskolas, kur izglītojamie iepazīst un nostiprina zināšanas par latviešu tautas tradīcijām un kultūru.

1. **Citi sasniegumi**
   1. **Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).**

Iestādē darbojas daudzveidīgi interešu izglītības pulciņi, kuros piedalās 70% izglītojamo- 1.-4.klašu koris,1.-4.klašu deju kolektīvs, folkloras kopa ”Raibumi”, fizikas pulciņš ”Kāpēc tā?”, teātra pulciņš, mediju pulciņš, dabas pētnieku pulciņš, sporta pulciņš Izglītojamajiem ir iespēja iegūt velosipēda vadīšanas tiesības “Jauno ceļu satiksmes dalībnieku pulciņā. Pulciņu dalībnieki piedalās skolas un pagastā organizētajos pasākumos.

Kā katru gadu, skola iesaistās Nacionālās bibliotēkas organizētajās Bērnu un vecāku žūrijas aktivitātēs, kā rezultātā skolas grāmatu fonds regulāri tiek papildināts ar jaunākajām grāmatām. Šīs aktivitātes ietvaros tiek motivēta izglītojamo vēlme lasīt un iepazīt jaunāko grāmatu klāstu. Godalgotas vietas vokālistu konkursā ”Balsis” ,folkloras kopu konkursā., godalgota vieta konkursā ”Aiviekstes lakstīgalas ”novadā un godalgota vieta reģionā Lubānā.”, sporta sacensībās.

Notek regulāra un cieša sadarbība ar kopienām-NVO ”Ūdenszīmes” ,organizāciju ”Sēlijas laivas” ,Rubenes Tautas namu .Tiek veicināta izglītojamo talantu veicināšana sadarbībā ar Jēkabpils mākslas un mūzikas skolu .Tiek organizētas mācību ekskursijas un pārgājieni, lai tuvāk iepazītu Latvijas skaistākās vietas un kultūrvēsturisko mantojumu. Ņemot vērā akreditācijas norādes un plānojot turpmākās prioritātes ,iekārtota lasītava ,kur iekārtota motivējoša vide, domājot par skolēnu labsajūtu. Izglītojamo aktīvās atpūtas organizēšanai iegādātas lielformāta uz grīdas izvietojamas spēles .Par tradīciju kļuvuši pasākumi ”Diena bez telefona”, kad izglītojamie no mācībām brīvajā laikā tiek mudināti spēlēt sporta un galda spēles, lasīt grāmatas. Pasākuma mērķis-mudināt izglītojamos izprast, cik daudz sev noderīga var gūt, ja uz laiku noliek malā viedierīci.

**Izglītības iestādes informācija par galvenajiem secinājumiem:**

**7.2.1. pēc izglītojamo snieguma izvērtējuma valsts pārbaudes darbos par** **2022./2023. mācību gadu**;

|  |  |  |  |
| --- | --- | --- | --- |
|  | Izglītojamo sniegums% | Valsts vidējais vērtējums% | Salīdzinājumā ar valsts vidējo% |
| Latviešu valoda | 55.2 | 58.1 | -2.9 |
| Angļu valoda | 51.6 | 66.1 | -14.5 |
| Matemātika | 29,2 | 50,5 | -21,3 |
|  |  |  |  |

Izglītojamo kopējais sniegums % zemāks par valsts vidējo vērtējumu, taču atbilst katra skolēna ikdienas sniegumam un mācību sasniegumu vērtējumam semestros un gadā.

7.2.2. par sasniegumiem valsts pārbaudes darbos pēdējo trīs gadu laikā.

Nav iespējams veikt trīs gadu eksāmenu rezultātu salīdzinājums, jo nomainīts visu eksāmenu saturs un uzbūve.

* 1. **Izglītības iestādes galvenie secinājumi par izglītojamo sniegumu ikdienas mācībās.**

Aptuveni 60% skolēnu mācās atbilstoši spējām. 15% skolēnu regulāri mācās ,sasniedzot maksimālus rezultātus, izvirzītos mērķus, patstāvīgi. Šiem skolēniem ir augsta mācību motivācija. Aptuveni 20% skolēnu iegulda minimālas pūles, lai sasniegtu rezultātu. Šo skolēnu sniegums ir neregulārs-sasniegumi balansē starp augstiem un zemiem. 30% skolēnu ir prasmes strādāt patstāvīgi (pašvadītas mācīšanās prasmes),bet 10% skolēnu nespēj organizēt mācību darbu bez pedagoga klātbūtnes .Lasītprasmes iemaņu trūkums samazina izpratni par izvirzītajiem uzdevumiem visos mācību priekšmetos(teksta uzdevumi matemātikā, fizikā, ķīmijā u .c). līdz ar to mazinās arī izpratne par elementāriem jēdzieniem, mazs vārdu krājums. Vērojams, ka skolēniem samazinās motivācija zināšanu apguvei. Izglītojamie, kas motivēti gūt papildus zināšanas un ir ieinteresēti , gūst daudz augstāks mācību sasniegumus. Novērojumi rāda, ka viedierīces, kas netiek izmantotas mācību procesā, bremzē izglītojamo interesi par sasniedzamajiem rezultātiem.